Berner
Berner Oy on vuonna 1883 perustettu suomalainen, monella alalla toimiva Bernerin suvun omistama perheyritys. Yhtiön perusti norjalainen Sören Berner, joka tuli Helsinkiin 1800-luvun lopulla myymään kalaa. Toimitusjohtajana toimii nyt Antti Korpiniemi.
Bruno V. Nordberg
Bruno Victor Nordberg (11. huhtikuuta 1858 Helsinki – 30. lokakuuta 1924 Milwaukee, Wisconsin, Yhdysvallat) oli amerikansuomalainen kaivosinsinööri ja teollisuusyrittäjä, joka perusti Yhdysvaltojen Milwaukeehin Nordberg Manufacturing Companyn vuonna 1884. Höyrykoneita, kaivosnostureita, dieselmoottoreita ja ilmakompressoreja valmistanut yritys myytiin Rex ChainBelt -yritykselle 1970, mutta yrityksen perustajan nimeä kantavat yhä vuodesta 1989 suomalaisen Metso Oyj:n omistuksessa olleet Nordberg-kivenmurskaimet.